Թենիսի փառքի միջազգային սրահ

Թենիսի փառքի միջազգային սրահ (), թենիսի փառքի սրահ և թանգարան, հիմնադրված 1954 թվականին ամերիկացի Ջեյմս վան Ալենի կողմից։

Տեղակայություն 
Թանգարանը գտնվում է Նյուպորտ քաղաքում, Ռոդ Այլենդ նահանգ, տեղական կազինոյի տարածքում, որտեղ 1881 թվականին անց է կացվել լաուն թենիսի առաջին ԱՄՆ ազգային առաջնությունը։ Հենց կազինոն կառուցված է եղել այդ իրադարձությունից մեկ տարի առաջ «New York Herald»-ի սեփականատեր Ջեյմս Գորդոն Բենետի միջոցներով, ըստ ճարտարապետ Սթենֆորդ Ուայտի նախագծի։ 1881 թվականին հիմնադրված ԱՄՆ լաուն թենիսի ասոցիացիան Նյուպորտը ընտրել էր իր առաջին ազգային առաջնության անց կացման վայր և հետագայում կազինոյի խոտածածկ կորտերը ԱՄՆ առաջնությունն ընդունել են ընդհուպ մինչև 1914 թվականը։ Դրանից հետո, մինչև 1967 թվականը, նյուպորտյան կազինոն եղել է սիրողական հեղինակավոր «Newport Invitational» մրցաշարի անցկացման վայր, իսկ 1965 թվականից նաև ամենամյա պրոֆեսիոնալ մրցաշարի անց կացման վայր, որը գոյություն ունի մինչ այժմ։

Թանգարան 
1952 թվականին միլիոնատեր և ԱՄՆ կորտ-թենիսի բազմակի չեմպիոն Ջեյմս վան Ալենը, ով հենց նոր դարձել էր նյուպորտյան կազինոյի նախագահը, առաջ է քաշել նրա տարածքում Թենիսի փառքի ազգային սրահի ստեղծման գաղափարը, որն իրենից ներկայացնելու էր ամերիկյան թենիսի թանգարան։ ԱՄՆ առաջին առաջնության վայրը հանդիսանում էր առավել տրամաբանական վայր այդպիսի թանգարանի ստեղծման համար։ ԱՄՆ լաուն-թենիսի ասոցիացիայի համաձայնությունը ստացվել է 1954 թվականին։ Լրիվ անվանումը, որը ստացել է նոր կազմակերպությունը - Լաուն-թենիսի փառքի ազգային թանգարան և թենիսի թանգարան ()։ Նրա առաջին նախագահ է ընտրվել ԱՄՆ 1906 թվականի չեմպիոն Ուիլյամ Կլոտյեն։ 1957 թվականի նախագահի պաշտոնում նրան փոխարինել է Ջեյմս վան Ալենը, ով իր հարթին այդ պաշտոնը ազատել է 1979 թվականին Ուիլյամ Մակչեսնիի համար, Նյու Յորքի ֆոնդային բորսայի նախկին նախագահի և Դաշնային պահուստային համակարգի նախագահի։ Հետագայում, 14 տարիների ընթացքում, կազմակարպությունը ղեկավարել է Մարկ Սթենինգը, իսկ 2014 թվականի սեպտեմբերից նրա նախագահն է դարձել աշխարհի նախկին 4-րդ ռակետ Թոդ Մարտինը։

Փառքի սրահը և թանգարանը տեղակայվել են կազինոյի վերանորոգված ձախ թևում։ 1954 թվականին սկսվել է ընծաների և նվիրատվությունների՝ թենիսի մրցանակների և հուշանվերային առարկաների  հավաքագրումը։ Ժամանակի ընթացքում թանգարանում հավաքվել է մեծ քանակի ցուցանմուշներ, որոնք դրոշմել են թենիսի զարգացման պատմությունը (բայնա- և տեսագրություններ, լուսանկարներ, թենիսային կահավորանք, հանդերձանք, գավաթներ, մշակույթի առարկաներ), ինչպես նաև մեծագույն թենիսիտների և մարդկանց պատկերասրահ, ովքեր ավանդ են ունեցել այդ մարզաձևի զարգացման գործում։ Թանգարանի ցուցադրական տարածքը կազմում է մոտ 1200 քառակուսի մետր։ Համալիրի տարածքում տեղակայված են գործող խոտածածկով կորտեր և կորտ-թենիսի համար տարածքներ՝ վերականգնված 1980-ական թվականներին։

1975 թվականին Թենիսի փառքի ազգային սրահի կանոնադրությունը փոփոխության է ենթարկվել, որպեսզի թույլ տրվի այնտեղ օտարերկրյա անդամների ընդունումը։ Դա ուղեկցվել է անվանման փոփոխումով՝ Թենիսի փառքի մաջազգային սրահ։ Առաջին ոչ ամերիկացին, ով ընդգրկվել է փառքի սրահի անդամների ցանկում, եղել է բրիտանացի Ֆրեդ Պերին։ 1986 թվականին փառքի սրահը պաշտոնապես ճանաչվել է Թենիսի միջազգային ֆեդերացիայի կողմից։ Սրահի անդամների շարքում են մոտ 200 մարզիկներ և մարզական գործիչներ, ովքեր նպաստել են թենիսի զարգացմանը։ Սրահի անդամների կեսից ավելին ամերիկացիներ են։ ԽՍՀՄ-ը և հետխորհրդային տարածքը Թենիստ փառքի միջազգային սրահի անդամների շրջանում ներկայացված են բելառուսցի թենիսիստուհի, զուգախաղի նախկին աշխարտի առաջին ռակետ Նատաշա Զվերևայով (2010 թվականից) և մենախաղի աշխարհի նախկին առաջին ռակետ, ռուսաստանցի Մարատ Սաֆինով (2016 թվականից)։

Փառքի սրահի անդամներ

Դասակարգ թենիսիստներ 

 Բոբ Հյուիթը (ՀԱՀ) թենիսի փառքի սրահում ընդգրկվել է 1992 թվականին, սակայն 2012 թվականին նրա անդամությունը դադարեցվել է անորոշ ժամանակով, իսկ 2016 թվականին հեռացվել է սրահից երեքաների նկատմամբ սեքսուալ հանցագործությունների մեղադրանքով

Դասակարգ գործիչներ

Ծանոթագրություններ

Արտաքին հղումներ 
 Պաշտոնական կայք 

Թենիսի պատմություն